OPĆINA  BAŠKA

objavljuje početak savjetovanja sa zainteresiranom javnošću za prijedlog
PRORAČUNA OPĆINE BAŠKA ZA 2027. GODINU
S PROJEKCIJAMA ZA 2028. I 2029. GODINU
Predlagatelj:

Općinski načelnik

Pravna osnova:
članak 40. Statuta Općine Baška

Obrazloženje:


Sukladno odredbama članka 40. Zakona o proračunu („Narodne novine“ broj 144/21), predstavničko tijelo mora donijeti proračun na razini skupine ekonomske klasifikacije za iduću proračunsku godinu i projekciju za slijedeće dvije proračunske godine do kraja tekuće godine, u roku koji omogućuje primjenu od 1. siječnja godine za koju se donosi proračun.

Prijedlog Proračuna za 2027. godinu s projekcijama za 2028. i 2029. godinu dostavit će se članovima Općinskog vijeća Općine Baška do 15. studenoga 2026. godine.
Sjednica Općinskog vijeća Općine Baška, na kojoj će se isti razmatrati održat će se u studenom ili prosincu 2026. godine.
Savjetovanje s javnošću provodi se u razdoblju:

15. listopada do 13. studenoga 2026. godine

POZIVAJU SE ZAINTERESIRANE OSOBE NA DOSTAVLJANJE PRIJEDLOGA, ODNOSNO MIŠLJENJA U SVEZI S NACRTOM AKTA 
· osobnom dostavom u pisarnicu Općine Baška, Palada 88, Baška,
· poštom na adresu Općina Baška, Palada 88, 51523 Baška,

· e-mailom na adresu: opcina@baska.hr,
obvezno na obrascu u privitku, najkasnije do 13. studenoga 2026. godine
Zakonom o proračunu detaljno je uređeno predlaganje amandmana na način da se mogu podnositi amandmani kojima se predlaže povećanje proračunskih rashoda iznad iznosa utvrđenim prijedlogom proračuna pod uvjetom da se istodobno predloži smanjenje drugih rashoda u istom iznosu i unutar istih izvora financiranja u posebnom dijelu proračuna, odnosno kojima se predlaže povećanje proračunskih izdataka iznad iznosa utvrđenim prijedlogom proračuna pod uvjetom da se istodobno predloži smanjenje drugih izdataka u istom iznosu i unutar istih izvora financiranja u posebnom dijelu proračuna. Navedenim se osigurava da prijedlozi amandmana ne smiju mijenjati predviđeni manjak ili višak utvrđen u prijedlogu proračuna. Kao i prema starom Zakonu o proračunu propisano je da prijedlozi amandmana ne smiju biti na teret proračunske zalihe, dodatnog zaduživanja ili već prije preuzetih obveza.

Amandmani koji se odnose na program održavanja i gradnje komunalne infrastrukture,  razvojne programe, kapitalna ulaganja u imovinu i prostorno plansku dokumentaciju mogu biti isključivo vezani uz rashode unutar toga programa u visini namjenskih sredstava.

Nenamjenski prihodi, prihodi koji nemaju točno utvrđenu namjenu, mogu biti usmjereni na sve vrste rashoda. Nenamjenski prihodi su porezi, prihodi od zakupa, kazni i ostali prihodi, a troše za javne potrebe, rashode za zaposlene i materijalne rashode.

Rashodi proračuna mogu biti zadani (obvezni) i fakultativni. Zadani rashodi (zakonske obveze JLS) su rashodi za otplatu kredita, financiranje predškolskog odgoja, osnovno školsko obrazovanje (iz državnog proračuna se osiguravaju sredstva za plaće), održavanje objekata i uređaja komunalne infrastrukture, gradnju objekata i uređaja komunalne infrastrukture, protupožarnu zaštitu (država definira minimalni standard za rad vatrogasnih postrojbi koji se financira iz decentraliziranih sredstava poreza na dohodak), plaće i materijalne rashode stručnih službi JUO. Fakultativni rashodi odnose se na osiguravanje dodatnih standarda u javnim potrebama, iznad minimalnog standarda - dodatni programi u predškolskom odgoju i osnovnoškolskom obrazovanju, srednjoškolskom i visokom obrazovanju - stipendije, prijevoz, projekti i aktivnosti srednjih škola, nabava udžbenika i slično, javnim potrebama u kulturi i sportu - manifestacije, rad udruga, socijalni programi i zdravstvena zaštita, protupožarna zaštita iznad minimalnog standarda.
Po dovršetku javnog savjetovanja, a nakon razmatranja mogućih amandmana na prijedlog Proračuna, Općinskom vijeću će se uputiti konačan prijedlog Proračuna za 2027. s Projekcijama za 2028. i 2029. godinu.

